INDEX GENERALIS 


CONCLUSIONUM, QUAE IN PLERISQUE ACTIS IN HOC VOLUMINE CONTENTIS 


ADNOTATAE SUNT, QUARUM MATERIA IN SINGULIS ACTIS 


AMPLE EXPOSITA, VEL DECLARATA REPERITUR. 


Eae autem conclusiones sub sequentibus verbis comprehenduntur : 


Administrator Bonorum 
Auctoritas laica 

Beneficia iniuria subtracta 
Capellania laicalis 

Causae Servorum Dei 
Coemeterium publicum 
Consuetudo quoad chorum 
Contractus rerum ecclesiae 
Cuitus 

Cultus Sanctorum 
Distributiones chorales 


Indultum 


Irregularis 
Iuspatronatus 


Matrimonium 


Immunitas ecclesiastica 
Investimentum 
Lex Episcopalis 
Lex fundationis 


Lex quoad cessationem 


Missa pro populo 


Pensiones ecclesiasticae 
Privilegia quoad extinctionem 
Processus in causis iudicandis 
Promissio 

Regulares quoad Beneficia 
Regulares quoad funera 
Regulares quoad professionem 
Resolutiones SS.Congregationum 
Sponsalia 

Suspensio a divinis 


Divortium 

Error personae 
Excardinatio 

Festi dies suppressi 


Missa quoad applicationem 
Praecedentia 

Parochus quoad imperitiam 
Parochus quoad privationem 
Partitio iniusta 


Templa quoad alienationem 
Templa quoad reparationem 
Testamentum 

Transactiones 

Vicarius Foraneus 


Funerum iura 


Administrator bonorum. 


Administrator bonorum ad piam causam 
relictorum subesse debet vigilantiae Episcopi, 
qui ipso iure exsecutor atque vindex est 
omnium piarum voluntatum. pag. 196. 

Negligens vel imperitus administrator, etsi 
a testatore constitutus, si tamen de eius gravi 
negligentia et imperitia constiterit , ab Epi- 
scopo removeri potest ab administrandi mu- 
nere, ibidem. 

Non enim inferior est conditio bonorum , 
quae sub administratore ad causam piam sint 
immediate relicta, quam conditio bonorum 
eius, qui sub curatore sit. ibid. 


Patrimonium sacrum 


Ideoque, quae causae rite expellerent cu- 
ratorem, eaedem expellere possunt administra- 
torem rerum, quae pro pia causa sint destina- 
tae, pag. 196. 


Auctoritas laica 


Episcopi Decretum, cui forte accedat laica - 
auctoritas naturam suam non immutat , sed 
manet episcopale Decretum, pag. 130. 

Civiles dispositiones, quibus administratio 
unius eiusdemque civitatis in partes dispesca- 
tur, non potest ex sese inducere mutationem 
in ecclesiastica eiusdem civitatis administra- 
tione, neque iura ecclesiarum laedere, p. 420. 

Frustra a S. Sede postulatur, tamquam gra- 
tia, id, quod fuerit inconsulto obtentum ab 
auctoritate civili in re ecclesiastica, pag. 486. 

Vix enim audiri a S. Sede merentur, qui 
ss. canones violantes, apud incompetentem 
laicam auctoritatem, ecclesiastica iura postu- 
lent, sibique vindicent, ibidem. 


Beneficia iniuria subtracta 
. 

In praesentibus Italiae adiunctis Beneficiarii 
non amiserunt ius proprietatis, quamquam a 
possessione fuerint violentia expulsi: neque ius 
amiserunt fructus percipiendi ex eadem pro- 
prietate derivans, quaamquam eorum loco ali- 
qua reddituum portio ab incompetente aucto- 
ritate adsignetur, pag. 178. 


Capellania laicalis. 


Nihil impedit quominus capellaniae laica- 
les possideantur a laicis vel feminis si funda- 
tor etiam feminas ad possidendas capellanias 
vocaverit ; satisfactis tamen per alium oneri- 
bus earundem, pag. 25. 

Capellaniae mere laicales non conferuntur 
ab Episcopo , sed ille, qui ad possidendum 
ius habet, ex se possessionem capit, quod fieri 
solet ope publici Tabellionis : ideoque appella- 
ri quoque solent capellaniae non cullativae, ib. 

Capellaniae laicales et ecclesiasticae, quum 
inter se multum differant , varios producunt 
iuris effectus, pag. 203. 

Capellaniae laicales fere totae reguntur ex 
lege quam fundator edixerit, ibidem. 

Eaedem ex sese idoneae quoque sunt ut a 
laicis possideantur, si id ferat fundatoris vo- 
luntas, pag. 204. 

Institutore praecipiente ut capellaniae a cle- 
ricis saltem possideantur, nonnisi qui clericus 
saltem sit eas possidere valet, ibid. 

Nomine autem Clerici, saltem is intelligitur 
‘his in quaestionibus, qui, s. tonsura suscepta, 
habitu incedat et tonsura, ibid. 

Non debet confandi iuspatronatus laicale 
cum Beneficio seu capellania laicali, p. 589. 

Indicia praecipua capellaniae ecclesiasticae 
sunt fundatio ab Institutore imperata, quae 

non excludat auctoritatis ecclesiasticae inter- 
ventum per solemne erectionis Decretum: ca- 
pellaniae natura quae omnia ea requisita ha- 
beat, quae solent esse Beneficiorum ecclesia- 
sticorum: modus, quo fuerit intellecta fundatio 
tempore fundationi proximo, ab iis quorum 
intersit, pag. 560. 


Causae servorum Dei. 


In causis Servorum Dei primum S. Sedis 
iudicium quod de causa introducenda emitti- 
titur, quo in examen revocatur Processus Epi- 
scopali auctoritate constructus, et praesertim 
fama sanctitatis , obstacula quae forte oriri 
possint, ne deinde causa procedat; adeo caute 
et accurate fertur, ut de hac re superflua fere 
videri possit causae prosequutio ad ceteros 
gradus, pag. 499. 

ludicium autem pro causae introductione - 
latum, praeter titulum, quo tamquam venera- 
bilis Servus Dei Ecclesiae proponitur, faculta- 
tem tantum tribuit Postulatoribus causae, ut 
insistere possint ad causam prosequendam in 
reliquis iudiciorum gradibus auctoritate San- 
ctae Sedis faciendis, ibidem. 

Vid. Cuttus Sanctorum, 


Coemeterium publicum, 


Per constitutionem publici coemeterii mu- 
tatur dumtaxat materialis dormitionis locus; 
non autem mutantur ecclesiarum iura, p. 569. 

Semel constituto publico fidelium coeme- 
terio, ad Episcopum pertinet eas aptare leges 
ecclesiasticas novae huic rerum mutationi; re- 
gulasque facere pro iuribus moderandis, quae 
usum coemeterii respiciunt, pag. 635, 

Quum ex publica profana sanitalis causa 
publica coemeteria dicantur inducta, ita se 
gerere debet ecclesiasticus legislator in aptan- 
dis ecclesiasticis legibus moderandisque iuri- 
bus, ut, minus quoad fieri possit ecclesiastica 
fidelium et ecclesiarum iura pereant aut im- 
pedita maneant, ibidem. 

In condendis regulis, quamvis utile sit 
prae oculis habere quid Romae vel in aliis dioe- 


cesibus factum constitutumque fuerit, tamen 
* 

legislator eosdem oculos figere debet in statum 
propriae dioecesis , in eius consuetudines , in 
indolem eiusdem populi, in ea, quae ibidem 
derivare possint ex novis dispositionibus , ut 
lex, intra limites iuris edita, congrua expe- 
riatur, et si forte in indicium deducatur, sa- 
piens iudicetur, pag. 636. 


Consuetado quoad chorum. 


Generatim consuetudines, quae Rubricarum 
praescripto adversentur, inter abusus facile 
recensentur, pag. 653. 

Quo enim facilius hisce in rebus invale- 
sceré possunt contrarii diversique usus contra 
conformem universalemque disciplinam , eo 
facilius inter abusus sunt recensendi, ibidem. 

Eadem fere sunt dicenda in iis, quae re- 
spiciant leges universales, quae chori servi- 
-tium moderantur obligationesque Canonicorum 
determinant, ibidem. 

Frustra invocatur, uti iuridica, consuetudo 
illa, etsi immemorabilis quam constet ex in- 
iusta causa fuisse inductam et-ex eadem in- 
iusta causa iugiter protractam, pag. 667. 


Contractus rerum ecclesiae. 


Privati tractatus de rebus ecclesiae alienan- 
dis pro parte ecclesiae quae alienare quaerat, 
vim, antequam Beneplacitum Apostolicum ob- 
tineatur, non habent, pag. 368. 

Quare sive tractatus proximi contractui ha- 
biti fuerint, sive contractus fuerit mutuo con- 
sensu conclusus, donec reservatum Benepla- 
citum non superveniat, ecclesia vi antecedentis 
tractatus vel contractus cogi non potest ad 
perficiendum contractum, ibidem. . 

Idque valet sive ecclesia contrahat cum 
civili persona, sive cum alia ecclesia, p. 369. 

Eorum veterum auctorum sententia, qua 
docent, contractum conclusum cum conditione 
Beneplaciti Apostolici obtinendi validum esse, 
in praxi non videtur recepta, ibidem. 

Immo post formam traditam a Benedi- 
cto XIV. de alienandis rebus Fisci ad res. ec- 
Clesiasticas quoque productam , Beneplacito 
‘Apostolico exsecutioni mandato favore melio- 

ris oblatoris, adhuc supersunt experimenta vi- 
cesimae et sextae, quibus durantibus, conditio- 
nata manet adiudicatio rei primo meliorique 
oblatori facta, pag. 369. 

lus praelationis, quod acquiratur in rerum 
licitatione, obligationem secumfert erga vendi- 
torem complendi emptionis contractum, p. 425. 

lus praelationis cedi potest alteri, qui illud 
affectet, accedente tamen consensu venditoris, 
pag. 485. 

Cessionarius, hac ratione, subintrat in ea- 
dem iura easdemque obligationes, quibus, qui 
cessit, tenebatur, ibidem. 

Obligationes consistunt in emptione com- 
plenda per solutionem integri oblati pretii, quo 
ius praelationis fuerit acquisitum, vel in inde- 
mnitate rependenda yenditori si ab emptione 
complenda emptor resiliat, ibidem. 

Discrimen tamen intercedit.inter ius prae- 
lationis acquisitum iure licitationis et ius prae- 
lationis acquisitum ex cessione alterius extra 
licitationem, ibid. 

Primum ius perimit iura aliorum licitato- 
rum et obligationes; alterum vero, si forte pe- 
limat ius cedentis, potest non perimere obli- 
gationes eiusdem cedentis erga venditorem, si 
cessionarius suae obligationi non satisfaciat, 
ibidem. 

Maxime si venditor sit pius locus, qui ex 
facto proprio deteriorem reddere non potest 
suam conditionem, pag. 426. 

Contractus emphyteuticus rerum ecclesiae 
ex temporaneo perpetuus non redditur ab Apo- 
stolica Sede, nisi de evidenti utilitate huius 
perpetuae alienationis constet, pag. 190. 

Neqve Beneplacitum Apostolicum, in alie- 
natione rerum ecclesiae necessarium, concedi 
solet, nisi solemnitates praescriptae expleantur, 
ibidem. 


Cultus 


Decet , ut processiones publicae, quas fieri 
contingat, maiore solemnitate quoad possit a- 
gantur: ideoque ad eas potest compelli omnis 
Clerus eiusdem civitatis vel loci, pag. 420. 

In processionibus tamen publicis consuetis 
consuetudines sunt servandae, ibidem. 














Cultus Sanctorum. 


Vigens disciplina est, ut servi Dei canoni- 
zentur et in album sanctorum referantur per 
solemne definitivum Romani Pontificis Decre- 
tum, pag. 64. 

Eiusmodi disciplina tamen quoad substan- 
tiam antiquissima est, quaamquam non eadem 
solemnitati Romani Pontificis auctoritas fuerit 
exserta, pag. 65. . 

Plurimos autem sanctos Ecclesia venerata 
est et veneratur tamquam Canonizatos, qui ta- 
les habiti fuerunt ex communi Ecclesiae con- 
sensu, atque ideo sanctorum albo inscripti, 
ibidem. 

Posito solemni Canonizationis Decreto, pro- 
spicitur quoque, ut ab universali Ecclesia fe- 
stum Canonizati sub ritu duplici celebretar: 
idque antiquitus. non contigit; ideoque plu- 
rium sanctorum (qui ut Canonizati ex com- 
muni Ecclesiae consensu habentur) Officium et 
Missa in pluribus ecclesiis vel non celebratur, 
vel saltem non celebratur ritu duplici, ibid. 

Vigens pariter est disciplina, ut ad Decre- 
tum solemne Canonizationis non deveniatur 
nisi post Decretum Beatificationis, pag. 66. 

illud autem intercedit discrimen inter u- 
trumque, ut Decretum Beatificationis non prae- 
seferat definitivum gloriae caelestis et terrestris 
iudicium , sed sit veluti praeparatio ad illud, 
ibidem. 

Ideoque Officii Missaeque celebratio, quae 
a S. Sede conceditur, non est aliud nisi pecu- 
liare indultum illis personis aut locis tanium 
quibus conceditur , quod indole sua revocari 
ac cessare quoque possif, ibidem. 

Plurimi itidem antiqui servi Dei sunt, qui- 
bus cultus tribuitur a tempore longaevo in ali- 
quibus ecclesiis tantum; iidemque a S. Sede ha- 
bentur uti Beati, quoties de immemorabili cultu 
constiterit; proinde celebratio Officii et Missae 
a S. Sede eisdem indulgetur aut permittitur, 
ibidem. 

Nihil autem impedit, quominus eiusmodi 
circumscriptus cultus veterum servorum Dei 
sensim propagetur; non quidem per generale 
S. Sedis Decretum, sed per peculiares conces- 
siones et indulta, pag. 67. 

Eiusmodi extensio eo usqte pertingere pot- 
est, ut eiusmodi Beatus tamquam sanctus ca~ 
nonizatus ex communi Ecclesiae consensu fa- 
cto ipso sit habendus, atque Martyrologio 
Romano tandem inscribendus, pag. 67. 

Causae servorum Dei, quae ob earum-an- 
tiquitatem sub forma Decretorum Urbani VIII. 
non fuerunt comprehensae , formali iudicio 
confirmantur per simplicem cultus publici re- 
cognitionem, pag. 436. 

Cultus publicus quoad amplitudinem, sub 
duplici extremo limite potest considerari: a) 
cultus praestitus in aliqua tantum ecclesia; b) 
cultus praestitus in universa Ecclesia, p. 437. 

In recognitione primi cultus, ut  utiliter 
saltem recognitio fiat, opus est, ut in peculiari 
ecclesia, cultus, qui ab antiquo viguerit , in 
praesens perseveraverit, ibid. 

Eiusmodi perseverantia non censetur inter- 
cepta per illegitima obstacula, quae celebra- 
tionem cultus impediverint atque suspenderint, 
ibidem. 

In recognitione secundi cultus opus non est 
ut celebratio cultus perseyerans ostendatur , 
quum uti sanctus ille certo habendus sit, qui 





* in universa Ecclesia fuerit aliquo tempore ce- 


lebratus, quamivis forte non supersint nisi ali- 
qua vestigia huius celebrationis, ibidem. 
Utraque tamen authentica cultus recognitio 
fit ad iudulgendam celebrationem Officii et 
Missae in locis in quibus cultus vigeat, vel in 
vigorem poni optetur: ideoque haec recogni- 
tionis Decreta eos fere gignunt liturgicos ef- 
fectus, quos gignunt Decreta Beatificationis, ib. 


Distributiones chorales. 


Licet evidens ecclesiae utilitas inter causas 
numeretur abessendi a choro et distributio- 
nes percipiendi iuxta cap. Consuetudinem de 
Clericis non resident. in 6; attamen nomine 
ecclesiae intelligitur ea ecclesia, cui servitium 
chorale debetur, pag. 139. 

Latiori sensu intelligi potest ecclesia uni- 
versalis vel etiam dioecesis, ita tamen, ut hoc 
in casu Apostolicum indultum sit necessarium 
ad distributiones tempore absentiae legitime 
percipiendas, ibidem. 

Divortium. 


Divortium semiplenum, sev separatio per- 
petua quoad torum, decernenda non est nisi gra- 
ves iustaeque habeantur causae, quae dictam 
separationem decernendam esse persuadeant, 
pag. 12. 

Etsi harum causarum praecipua in iure est 
alterutrius coniugis adulterium quod tribuit 
insonti coniugi ius a se adulterum perpetuo 
repellendi: ad huius quoque causae imitatio- 
nem altera subsequitur, quae sita est in diu- 
turna et iniuriosa desertione, ibid. 

Quemadmodum enim adulterium, ita diu- 
turna et iniuriosa desertio fidem coniugalem 
graviter violat, quae individuam vitae consue- 
tudinem exigit, ibidem. 

‘Eo magis si. res quae talem desertionem 
causatae fuerint, sint iam ex sese idoneae ad 
suadendam canonicam separationem ac perpe- 
tuo videantur duraturae, ibidem. 

His in adiunctis, insonte coniuge separatio- 
nem perpetuam postulante, a iudice est decer- 
nenda, ibid. 


Error personae. ‘ 


Nihil interest, an in legatis intervenerit er- 
ror nominis, si de persona legataria aliunde 
constet, pag. 27. 


Excardinatio. 


luxta veterem disciplinam nemo poterat 
utiliter sacris ordinibus initiari, qui adscriptus 
seu incardinatus non esset alicui peculiari ec- 
Clesiae cui inservire teneretur, pag. 447. 

Concilium Tridentinum vestigiis huius di- 
sciplinae inhaerens, statuit, nullum ordinari 
debere, qui illi ecclesiae aut pio loco, pro cuius 
necessitate aut utilitate assumitur, non adscri- 
batur, pag. 478. 

Temporis lapsu laxior quoque eiusmodi di- 
sciplina evasit, ita ut vix amplius in conside- 
ratione haberi soleat necessitas vel utilitas ali- 
cuius peculiaris ecclesiae vel pii loci; sed po- 
tius utilitatis spes, quae obventura sit dioecesi 
vel saltem ecclesiae indeterminate considera- 
tae, ibidem, 

Quare infirmior quoque evasit Episcopi fa- 
cultas denegandi Clericis a se ordinatis perpe- 
tuum e dioecesi discessum seu excardinatio- 
nem, cum plerumque vix et ne vix quidem 
Clerici vero canonico sensu incardinati dici 
possint, pag. 479. ¥ 

Eadem tamen facultas non adeo infirma est, 
ut Episcopus cogere non possit ecclesiasticis 
poenis Clericum suae dioecesis, si paratus sit 
congruum eidem Clerico adsignare officium et 
stipendium, ibidem. 

Maxime vero si Clericus seminarii impen- 
sis et eiusdem ecclesiae curis fuerit enutritus 
et educatus, ibidem. 

Non potest tamen tamquam ex iustitiae de- 
bito cogi Clericus e dioecesi demigrans ad re- 
stituendos seminario sumptus, nisi forte id fue- 
rit ex aliqua peculiari lege constitutum, p. 479. 

Videtur tamen posse Ordinarius, aequitate 
suadente, eosdem sumptus exigere tamquam 
rationabiles conditiones, si Clericus obtinere 
cupiat excardinationem, quam ex iure vel ae- 
quitate obtinere non possit, ibidem. 

Ille qui ad longum tempus ab ecclesia sua , 
cui inservire tenetur, sponte discedat, censetur 
ipsam. deseruisse, et facto ipso suis iuribus re- 
nunciasse, pag. 123. 


Ea est S. Sedis intentio, quando numerum 
dierum festorum in populi commoditatem coer- 
cet, at nihil innovatam intelligat quoad sacras 
functiones obligationesque Clericorum, p. 362. 

Quare, qui choro tenebantur diebus festis 
ante reductionem festorum, pari modo tenen- 
tur post reductionem, pag. 362. 

Neque dispensatio ab eiusmodi obligatione 
facile a S. Sede conceditur, ibidem. 

Concessa Canonicis gratia alternis vicibus 
frequentandi chorum, excipi tamen solent prae- 
ter dies Dominicos, Adventus et Quadragesi- 
mae, etiam dies festi primae et secundae clas- 
sis, etsi quoad populi obligationes veluti ex- 
tincti forte fuerint, ibidem. * 


In libertate fidelium est sibi eligere fune- 
rum ecclesiam, ut ante liberum erat sepul- 

turae ecclesiam sibi eligere, quarta funerum 
Parocho repensa, pag. 569. 

Eiusmodi libertas subesse tamen debet le- 
gitimis locorum consuetudinibus vel conven- 
tionibus ecclesiastica auctoritate firmatis pro 
iurium moderamine, ibid. 

Vetitum est ecclesiasticis omnibus studio 
inducere fideles, ut unam potius quam alteram 
ecclesiam eligant pro sepultura vel funeribus, 
pag. 570. 

Neque possunt regulariter parentes vel here- 
des eligere ecclesiam funerum defunctis, ibid. 

Permittitur tamen consuetudo, ut . pater 
filio impuberi ecclesiam funerum eligat, dum- 
modo id fiat ante impuberis filii mortem, ibid. 

Non autem licet patri eiusmodi facultate 
uti occasione regenerationis et supernaturalis 
vitae Sacramenti: id enim a ratione sacrorum 
rituum absonum videtur, et fraudibus facile 
obnoxium, ibid, 

Qui exposita violaverint iura ad restitutio- 
nem tenentur eorum, quae forte perceperint 
emojumenta, ibid. 

Quum de defuncto agitur, qui in duabus 
dioecesibus domicilium habuerit et in loco 
tertio sit sepeliendus, quarta funeris portio, 
quam ex communi iure solvere debet ecclesia 
sepulcri, dividenda est inter utrosque domici- 
liorum Parochos, pag. 612. 

Tus associandi defunctum ad eam ex duo- 
bus Parochis pertinet in cuius paroecia ille 
decessit, pag. 613. 

Eiusmodi ius non cessat quousque associa- 
tionis Parochus defunctum ecclesiae sepulcri 
non tradiderit, ibid. 

Si associatio pompa funebri fiat, quae ex 
ecclesia sepulcri derivet, Parochus associatio- 
nis ad funebrem associationis quartam ius 
habere videtur, ibid. 

Neque iura alterius Parochi inde laesa in- 
telliguntur, quum ille Parochus ius associandi 
defunctum unice habeat, in cuius paroecia 
decessit, ibidem. 

Quare etsi nomine iuris funerum intelligi so- 
leant omnia emolumenta quae occasione fune- 
ris et sepulturae obveniant, nihilominus hisce 
in quaestionibus distinguendum est funus stri- 
cto sensu acceptum a iure associationis, ibid. 


Negque alteruter ex Parochis excludi potest 
a funeris quarta vel iure associationis , quia 
aliquod funus in sua ecclesia iam peregerit et 
ab herede defuncti emolumenta perceperit; 
quum -quarta funeris portio non ab herede 
debeatur, sed ab ecclesia secundi funeris in iu- 
rium paroecialinm recognitionem, pag. 613. 

Neque utiliter possunt invocari in detrimen- 
tum vel emolumentum aiterutrius Parochoram 
dioecesanae leges vel consuetudines quae forte 
his generalibus iuribus adversentur; nisi forte 
ex longaeva consuetudine praescriptio legitima 
orta sit inter utriusque dioecesis Rarochos, 
pag. 614. 

Duplex domicilium, ratione horum paroe- 
cialium iurium, intelligitur contractum, si ille, 
qui decessit, aequali fere ratione se collocasse 
videatur in uno alteroque loco, ita ut utrumque 
animo retinuerit tamquam proprii domicilii 
locum, ibidem. 

Posito hoc duplici domicilio, subintrant ex 
se Parochorum iura; quamquam forte, qui de- 
cessit, noluerit alterutram uti suam paroeciam 
agnoscere, ibidem. 

Domus, quae extat in limite duarum pa- 
roeciarum , non potest esse subiecta utrique 
Parocho, sed illi tantum, cui sub aliquo ad- 
spectu, ratione saltem ianuae principalis, dici 
possit propinquior, ibidem. 

Consuetudo exigendi emolumenta funerum, 
funere non facto, non eo usque protenditur, 
ut, in lugendis epidemici morbi eventibus, 
Parochi cogere possint defunctorum heredes 
ad dicta emolumenta rependenda, pag, 130. 

Vid. REGULARES QUOAD FUNERA. 


Immunitas ecclesiastica. 


Pertinaces violatores ecclesiasticae immu- 
nitatis ipso facto in censuras incidunt, p. 171. 


Indultum. 


indultum lubilationis rationem habet re- 
munerationis, pag. 444. 

Inde huius Indulti verba potentissima sunt 
nec limitationes facile accipiunt, ut accipere 
solent cetera consueta indulta, quae ad conse- 
quentias trahi non possunt, ibidem. 

Quare Capitularis Indulto iubilationis do- 
natus, ius habet ad percipiendos omnes suae 
Praebendae fructus, distributiones omnes prae- 
ter eas, quibus resistat lex aliqua, quae vinci 
sine aliqua iniustitiae umbra non posset, p.444. 

Itemque, idem solvitur a lege residendi in- 
terveniendique choro atque ab omnibus cho- 
ralibus officiis quaecumque ea sint, ibidem. 

Possunt tamen dari adiuncta, in quibus 
iubilationis Indultum non plenam habeat re- 


munerationis rationem, atque aliquas limita- 


tiones proinde accipiat, ibidem. 

Indultum fubilationis (quae datur in prae- 
mium servitii quadragenarii praestiti ecclesiae 
chorali) non conceditur , si tempus _psallendi 
impensum fuerit in alia ministerii opera etsi 
laudabilia, pag. 338. 

Hoc enim praemium non est remuneratio 
quorumcumque laborum, sed tantum servitii 
choralis, quo cessante, cessat huius remune- 
rationis casa; maxime si id indebite evenerit, 
id est sine facultate Apostolica, quae a chorali 
officio exemerit, ibidem. 

Petitio non clare, sed confuse facta, non 
meretur gratiam , quae si ex aliqua extrinseca 
et generica causa concedatur, limitibus saltem 
temporis coercetur, pag. 362. 


Investimentum. 


Investimentum rerum Ecclesiae, quod con- 
sistat in emptione reddituum, ex quovis fonte 
hi proficiscantur , canonicum praecipuumque 
investimentum non est, quum verum investi. 
mentum consistat in collocatione pecuniae in 
rebus stabilibus et frugiferis, pag. 196. 

Quare ipsa emptio reddituum, qui ex re 
stabili determinata et circumscripta percipian- 
tur, quique census appellantur, nonnisi im sub- 
sidium , id est in carentia primi verique ca- 
nonici investimenti locum per se habet, ibid. 

Nonnisi tertio ultimoque. loco permittitur, 
ex venia Apostolicae Sedis iuxta rerum adiun- 
cta, investimentum, quod consistat in emptio- 
ne fructuum ex publico debito derivantium, ib. 


Irregularis. 


Unica ratio ob quam aliquis ex vitio cor- 
poris irregularis dicitur ad sacrificium litan- 

dum, est irreverentia vel irreverentiae pericu- 
lum, pag. 561. 
Quare duplici saltem sensu vox irregularis 
ijn canonica iurisprudentia accipi solet, ibid. 
Primo consuetoque sensu irregularis dici- 
tur, qui ex facto proprio talis evaserit , ut 
absolute a sacre omni ministerio iure arceatur, 
ut ille, qui violet censuras legitime inflictas , 
ibidem. ; 
Altero sensu dicitur irregularis , qui ob 
physicum defectum iure vel consuetudine a 
sacro litando arcetur ob irreverentiam, ibid. 
Ex hoc discrimine consequitur, ut qui pri- 
mo modo irregularis evaserit habilitari non 
possit nisi per Apostolicam facultatem; qui 
vero altero modo irregularis sit, tamdiu sine 
Apostolica venia irregularis manet causa sa- 
crificii litandi, quamdiu maneat irreverentiae 
periculum, ibidem. 


Kuspatronatus. 


Templorum Patronis ius non est communi- 
candi templis suae domui contiguis per internas 
ianuas aut fenestras, nisi in limine fundationis 
id sibi reservaverint, aut per facultatem Apo- 
stolicam id obtinuerint, pag. 171. 

Patroni neque in administratione rerum 
ecclesiae sese possunt ingerere, ibidem. 

Ex sacra publicaque aede, quae cum bonis 
acquisitis sit coniuncta , derivare non potest 
aliquod iuspatronatus ; quum iuspatronatus , 
quod reale appellant, quodque rei inhaeret, 
transferri quidem cum universitate bonorum 
potest si praeexstiterit, et non cessaverit; non 
autem si non praeexstiterit, aut cessaverit, aut 
translatum non fuerit, ibidem. 

Quoties Fundator primo loco vocaverit ad 
possessionem capellaniae seu iurispatronatus 
primogenitam ex aliqua progenie comulative 
indicata, quae in plures lineas postea dispe- 
scatur, primogenitus ex universa progenie in- 
telligitur vocatus in quavis linea hic reperia- 
tur, pag. 25. 

Vid, CAPELLANIA LAICALIS, 


Lex episcopalis. 


Sancta Sedes non solet auctoritatem suam 
exserere pro adprobandis legibus, quas Epi- 

scopi iure suo facere debeant in administra- 
tionem dioecesis, pag. 634. 

Solius Episcopi est, quin consensus aut 
consilium Capituli requiratur, abusus pruden- 
ter corrigere, qui lapsu temporis in cathedra- 
lem ecclesiam fuerint invecti, ut Rubricae 
et ss. canones in observantiam ' revocentur, 
additis etiam contra reluctantes canonicis 
poenis, pag. 653. 

In potestate Episcopi est in»solemnioribus 
Processionibus cogere omnem Clerum, ut Pro- 
cessioni interveniat, ibidem. ; 

Vid, Vicarius Foraneus, AUCTORITAS LAICA. 


Lex Fundationis. 


Leges fundationis sancte sunt servandae 
neque a S. Sede hae aliquatenus immutantur 
sine gravibus causis, pag. 357. 

Non est tamen confundenda immutatio le- 
gum cum earundem legum interpretatione, ib. 

Si quae causae suppetant, quae aliquam 
derogationem voluntati testatoris faciendam 
suadeant, tantum derogatur, quantum causae 
exigere videantur, pag. 481. 

Quare, si causae quae derogationem sua- 
deant, cessare decursu temporis possint, dero- 
gatio ad determinatum dumtaxat tempus con- 
ceditur, ibidem. 


Lex quoad cessationem. 


Decretum emissum ad cohibendam tantum 
aliquam fraudem, cessante ratione fraudis, et 
ipsum cessat: adaequata enim ratione legis 
cessante, et ipsa lex cesset oportet, pag. 130. 


Matrimonium, 


Matrimonii substantia in libero contrahen- 
tium consensu consistit, pag.334. 

Ideoque matrimonium hosili more contra- 
ctum ipso iure et facto nullumest, licet forma 
servetur, ibidem. 

Neque videtur multum refewe, an vis mi- 
litaris, ad matrimonium celebranjum illata, sit 
ex iusta vel iniusta causa: consenius enim men- 
suram huius illatae vis egressus praesumi vix 
potest, ibidem. 

Matrimonium validum est, quamquam ali- 
quis ex coniugibus postea ignorasse se dicat 
matrimoniale debitum, eoque cognito non fuis- 
se matrimonium initurum affirmet, pag. 554. 

Ut enim contractus quivis validus sit (ma- 
xime si non unam tantum obligationem secum- 
ferat), non exigitur ut singula ofticia et ‘obli- 
gationes cognoscant contrahentes, quae ex ipso 
contractu derivent ; sed satis est, ut voluntas 
contrahentium feratur in contractum universim 
sumptum prout ab aliis frequentari consueve- 
rit, ibidem. 

Manente matrimonio, tantum rato ex ob- 
stinata mulieris renuentia, animarum disso- 
ciatione superveniente, si spes non affulgeat, 
coniuges individuam vitae consuetudinem ini- 
turos, implorari utiliter potest Apostolica dis- 
pensatio, ibidem. ' 


Missa pro populo. 


In singulis paroeciis singulae applicandae 
sunt a Parochis Missae pro populo dominicis 
festisque diebus, pag. 138. 

Neque interest, an paroeciae unitae fuerint 
alteri tamquam principali: quousque enim pa- 
roeciae aliqua reali ratione distinctae maneant, 
ius illud paroecianorum habendi sibi applica- 
tionem Missae, singulis paroeciis inhaerens , 
haud cessat, ibidem. 

Quare Parochus, qui plures paroecias uni- 
tas regit, tot pro populis Missas applicare de- 
bet, quot sint paroeciae unitae sibi subiectae, 
ibidem. 

Excipitur tantum casus, quo ea ratione pa- 
roeciae fuerint unitae, ut, suppressis quoque ti- 
tulis, una prorsus ex plurium commistione aut 
absorptione evadat, ibidem. 

Neque suffragatur contraria inducta consue- 
tudo etsi immemorabilis. Ea enim consuetudo 
adversaretur muneri pastorali, quod originem 
suam repetit a divino iure; quamquam ex eccle- 
siastica lege sit Presbyteris ex parte commis- 
sum atque determinatum, ibi.em. 

Onus applicandi Missas pro populo in evs 
omnes incumbit, qui actu exercent animarum 
curam, sive eam exerceant nomine proprio sive 
nomine alieno, ibidem. ‘ 











682 INDEX GENERALIS. 


Illi tamen , qui nomine alieno animarum 
curam exercent, retributionem habere debent 
a Parocho titulari, si in redditibus adsignatis 
eiusmodi onus consideratum non fuerit, p. 138. 


Missa quoad applicationem. 


Initio saeculi XIV adhuc vigebat in Borus- 
sia, ea vetusta loquendi ratio, qua Benefactores, 
qui sibi perpetui Sacrificii fructum percipere 
optarent, significarent per verba, commemo- 
rationem sibi faciendam in Missa, in Canone 
et in divinis offiviis, quae commemoratio fieri 
quoque consueverat expresso Benefactorum 
nomine in ecclesiae precibus, pag. 582. 

Ea est Congregationis doctrina in consuetis 
capellaniarum fundationibus, ut Missae appli- 
candae pro fundatore sint, si non habeantur 
aliqua saltem indicia quibus applicatio censeri 
possit libertati celebrantis relicta, pag. 583. 

In hoc enim rerum genere locum habet 
effatum illud iuridicum: inspicimus in obscu- 
ris quod est verisimilius, vel quod plerum- 
que fieri consuevit, ibidem. 


Praecedentia. 


Qui alicui ecclesiae sint adscripti, in qua 
detur ad honores ascensus, seu praecedendi 
ius, non possunt ascensum sibi iure vindicare, 
si eo tempore, quo factns sit ascendendi locus, 
nor resideant, pag. 123. 

Neque interest; an abfuerint (dummodo non 
perfunctorie ) legitime vel illegitime; quum 
ascensus ad honores dari soleat ratione ser- 
vitii ecclesiae tum actu praestiti, tum actu 
praestandi, ibidem. 

Cathedralis ecclesiae Clerus, quando uti 
unum corpus morale cum Capitulo incedit, 
sive cum cruce sive absque cruce, non debet 
abscindi per alios extraneos, quamquam ex- 
tranei, uti singuli considerati, digniores sint, 
quam illi, qui uti Mansionarii ad ecclesiam 
cathedralem pertineant, pag. 623. 


Parochus quoad imperitiam. 


Parochi semel ab Episcopo adprobati cogi 
ab eodem non possunt ad novum examen, nisi 


Neque omnis imperitia causa esse potest ad 
exigendum novum examen sed ea, quae nul- 
latenus possit convenire cum populo , quem 
Parochus, ceteroquin probus, regat, pag. 22. 

Non enim eadem peritia requiritur in Pa- 
rocho, qui simplices oppidanos regat, ac in eo, 
qui culto callidoque populo praesit, ibidem. 

Non est causa privandi e paroecia Parochum 
detecta inhabilitas , cum privatio habeat gra- 
vis poenae rationem, pag. 77. 

Potest tamen Parochus inhabilis aliquo 
modo removeri per coadiutorem seu vicarium 
eidem constituendum, qui congruam portio- 
nem habeat ex redditibus paroeciae vel aliunde 
profectis, ibidem. 


Parochus quoad privationem. 


Ad privandum Parochum canonice institu- 
tum sua paroecia necessaria est canonica causa 
et canonica procedendi forma, pag. 76. 

Non omnia delicta, etsi probata, causam 
canonicam constituunt ad privandum e paroe- 
cia Parochum, ibidem. 

Quaedam preterea dantur delicta, quae licet 
ad privandum Parochum tandem sint idonea, 
tamen nisi praemissae fuerint repetitae admo- 
nitiones, quibus Parochus corrigi possit , non 
constituunt sufficientem privationis causam , 
ibidem. 

Quare frustra de his delictis institueretur 
canonicus processus ad privandum Parochum 
si ea praeterita iamdiu fuissent, pag. 77. 

$. Congregatio habita ratione declarationis 
Parochi remotionem admisit,ita tamen, ut con- 
grua et perpetua pensio eidem aliquo modo as- 
signaretur, ibidem. 


Partitio iniusta. 


Nemini licet ditiorem fieri cum aliena ia- 
ctura, pag. 183 

Quare si quis in bonorum partitione ad 
leges iustitiae facienda, interveniente legitimo 
partitore, plu) perceperit in damnum alterius, 
potest compeli ad restituendum legitimo par- 
titori quod indebite perceperit, ut reintegratio 


indebitae imperitiae argumenta dederint, p.22. _ fiat, ibidem. 

Deficiente in re ecclesiastica partitore le- 
gitimo, debet ab Episcopo decerni reintegra- 
tio, pag. 183. ; 


Patrimonium sacrum. 


Non est dubium Episcopi auctoritate sub- 
rogari posse Beneficium ecclesiasticum loco pa- 
trimonii familiaris, pag. 118. 

Beneficium ad nutum Episcopi amovibile 
auctoritate eiusdem potest constitui in titulum 
8. ordinationis, pag. 118. 

Collatio enim Beneficii amovibilis ab au- 
ctoritate Episcopali libere absoluteque facta 
alicui in titulum s. ordinationis, eo ipso na- 
turam induere videtur illius perpetuitatis, quae 
~ cohaerere debet cum dicto titulo, ibidem. 

Nec dubium est, congruam pensionem , de 
Beneficio ecclesiastico collatam, esse posse ti- 
tulum s. ordinationis, ibidem. 

Immo tum Beneficium amovibile, tum pen- 
sio sub conditione sive implicita sive explicita 
possunt conferriin titulum s. ordinationis, ut 
utrumque tale esse cesset, si alium legitimum 
substituendum titulum ordinatus consequatur, 
ibidem. 

Non potest autem legitimus s. ordinationis 
titulus sub conditione conferri, ut cesset aut 
suspensus maneat, quin alius titulus legitimus 
rite substituatur, ibidem. 

Ea conditio si adiecta aliquo modo fuerit, 
tamquam non adiecta censetur, ibidem. 

Neque constituant legitimum s. ordinatio- 
nis titulum proventus industriales, pag. 119. 


Pensiones ecclesiasticae. 


Pensiones ecclesiasticae indole sua fructus 
Beneficiorum immediate afficiunt; non autem 
Beneficiorum proprietatem nisi mediate et con- 
sequenter, pag. 178. 

Quare non Beneficii consocius appellari pos- 
set Pensionarius; sed recte, fructuum Beneficii 
consocius in parte certa ex extraneo titulo, 
ibidem. 

Hine onera, quae Beneficiorum proprieta- 
tem immediate percellunt, Pensionarius non 
perfert nisi forte talibus oneribus proprietas 

gravetur, ut canonica aequitas postulet, ut in 
subsidium Pensionarius concurrat, pag. 178. 

Neque generatim potest dici , onera, fru- 
ctibus Beneficiorum immediate superposita , 
pensionem ipso iure Pensionario imminuere , 
quum Pensionarius sit consocius in parte cer- 
ta, ibid. 

Neque aequitas canonica suadet, ut semper, 
imminutis fructibus, minuatur pensio, quum 
ex extraneo titulo pensio imponatur, qui eius- 
modi esse potest, ut canonica aequitas suffra- 
getur magis Pensionario quam titulari, ibid. 

Subtractis Beneficiisatque substituta arbi- 
traria portione, quae loco fructaum genuino- 
rum aliquo modo consideretur, manet quoque 
ius Pensionaviis certam partem habere ex ea- 
dem portione, ibid. 

Aequitas tamen canonica postulat, ut pro 
imminutione fructuum , habita ratione tituli 
pensionum, congruae quantitatis, celerorumque 
adiunctorum, pensiones, auctoritate ecclesia- 
stica interveniente, imminuantur vel etiam eli- 
minentur, ibid. 


Privilegia quoad extinctionem. 


Ea privilegia, quae in mera facultate con- 
sistunt aliquid agendi vel non agendi, quo- 
rum usus vel contrarius usus in nullius gra- 
vamen cedat rerumve statum non immutet, 
regulariter praescriptioni non sunt obnoxia, 
pag. 593. 

Item neque praescriptioni obnoxia sunt ea 
privilegia in gravamen alterius cedentia et 
intermissa, quousque iure fingi praesumique 
non possit renunciatio, ibidem. 

Haec praesumptio inducitur si per longum 
temporis jntervallum (quod iure tale censetur 
spatium 30 vel 40 annorum) eiusmodi privi- 
legiorum ius fuerit constanter intermissum, ib. 

Neque praesumptio eliditur per ignorantiae 
exceptionem ex adverso factam, si ignorantia 
privilegiorum negligeutiam aequet, ibidem. 

Eademque praesumptio (quae illi tandem 
fundamento innititur,ne iura in socielate diu 
nutantia et incerta maneant) maximam vim 
accipiunt, si per non usum privilegii , privi- 
legium ipsum in eum casum incidat ob rerum 

mutationem a quo verisimiliter non fuisset 
inceptum, pag. 183. 

Quare privilegium optandi pinguiores Prae- 
bendas in aliquod gravamen liberi Collatoris, 
etsi in facultate consistit , praescriptioni est 
obnoxium, ibidem. 


Processus in causis iudicandis. 


Causae plures in curiis ecclesiasticis iure 
pertractari possunt non solemniter, sed sum= 
marie, pag. 11. 

Causae summarie pertractandae non exi- 
gunt omnes eas formas, quae praeceptae sunt 
ex mero iure humano ad ordinarium sole- 
mnemque ludicii ordinem; sed eas tamen for- 
mas exigunt, quae ex iustitia «aut aequitate 
necessariae aut opportunae existimentur, ibid. 

lustitia et aequitas exigunt, ut, qui iudi- 
candi sint, vocentur in iudicium, ut cognoscant 
eorundem causam esse iudicandam, et, si 
velint, iura sua testesque in sui defensionem 
adducant, atque ut sententiam, quae inde emit- 
tatur, ignorare non possint, pag. 12. 

His substantialibus solemnitatibus non ser- 
vatis, etsi emissa sententia iusta forte fuerit, 
ea tamen sententiae vim non habet, ideoque 
illos iuridicos parere non potest effectus, quos 
sententia rite lata parit, ibid. 

Graves accusationes et querimoniae, quae 
contra Parochum Curiae deferantur, conside- 
randae sunt simpliciter tamquam dicta Accu- 
satoris, quae movere debent [udicem, non qui- 
dem ad iudicandum, sed ad inquirendum de 
earum veritate, pag. 76. 

{nquisitio autem fieri debet per canonicum 
processum super accusationibus, ut de earum 
veritate constare possit, admissis defensionibus 
accusati, ibid. 

In iudiciis ecclesiasticis, quae iuxta formam 
canonicam pertractari debent, frustra invocan- 
tur leges peculiares latae pro causis civilibus 
definiendis, pag. 82. 

In causis illis, in quibus agendis peculiares 
solemnitates servandae praescribuntur, si forte 
super solemnitatum observantia auctoritate 
Apostolica dispensetur, non dispensatur super 
probationibus necessariis ad veritatem digno- 
scendam, pag. 412, 


in complexa vindicatione bonorum , quae 
subdole subtracta alicui ecclesiae dicantur, 
experienda sunt iuris remedia per ordinarium 
ecclesiasticum iudicium, citatis scilicet parti- 
bus, constifuto ecclesiae spoliatae defensore 
si desit, contestata lite, postquam ab Ordi- 
nario inquisitio facta fuerit. Maxime vero 
si una pars non renuntiet iuri suo experiendi 
causam in prima instantia coram Ordinario 
ludice, pag. 388. 

Si detentores bonorum ignorentur, vel do- 
cumenta abscondita maneant ad causae cogni- 
tionem necessaria, potest Episcopus, admoni- 
tionibus praemissis, syb poena excommunica- 
tionis cogere fideles, qui id scire possint, ad 
revelandum, ibidem. 

Liusmodi ratio procedendi est distinguenda 
ab aJia, qua usurpatores bonorum per gene- 
rale Edictum declarantur excommunicati: pri- 
ma enim est iuris remedium ad bona recupe- 
randa ; secunda est pastorale officium, ut 
fideles poenas iam a ss. canonibus sancitas 
cognoscant suaeque conscientiae et iustitiae 
consulant, ibid. 

Causa ecclesiastica rite introducta in Jegi- 
timo tribunali non potest in Sacris Congrega- 
tignibus pertractari, quin, auctoritate SSmi, 
prius a tribunali legitimo avocetur, pag, 612. 

Causae, quae exigunt accuratum proces- 
sum, in Sacris Congregationibus non pertra- 
ctantur, nisi prius processus fuerit in Curia 
episcopali constructus, ibidem, 





Promissio. 


Fides data est sérvanda , ideoque obliga- 
tiones ex data fide oriuntur, quae pessumdari 
non possunt, pag. 183. 

Ita tamen data ex promissione fides est 
intelligenda, ut in re dubia pro promissore sit 
iudicandum, pag. 184, 


Regulares quoad Beneficia, 


Per professionem religiosam Regulares ius 
amittunt ad possidenda Beneficia Cleri saecu- 
laris , et ad ecclesiasticos eiusdem Cleri pro- 
ventus percipiendos, pag. 86. 

Id enim impedit non tantum paupéertatis 
votum, quod vetat quominus Regulares bona 
uti propria possideant; sed ipsa status Regu- 
laris conditio, qua a reliquo Clero hisce in 
inribus Regulares segregantur, pag. 86. 

Cessante regulari ratione vivendi ex vio- 
Jenta dispersione, convenit, ut, salva votorum 
substantia , Regulares Sacerdotes admittantur 
ad haec iura Cleri saecularis participanda, Cui 
rei per Pontificium Indultum prospicitur, ib. 


Regulares quoad funera, ‘ 


Parochus, in cuius paroecia Regularis for- 
tuito decedat, non potest sibi vindicare iura 
funerum, licet contingeret, ut eidem Regulari 
infirmo extrema sacramenta deferre debuisset, 
pag. 127, 

Neque Parochus ius habet sepeliendi in 
sua ecclesia Regularem fortuite decedentem in 
eius paroecia, quando commode transferri pos- 
sit ad aliquam Regularium suorum ecclesiam, 
ibidem. 

Regulares enim, qui non fuerint violentia 
dispersi, et exempti sunt a paroeciali iurisdi- 
ctione, et proprium habere censentur sepul- 
crum, quod nec declinare possunt, ibidem. 

Per illegitimam Regularium suppressionem 
non possunt supprimi ecclesiastica eorundem 
iura, neque eadem iura cessant, si familiae 
Regulares aliquo modo persistant et convivant, 
quamquam coram civili lege tamquam eccle- 
siastica Instituta non agnoscantur, pag. 569. 

Quare hisce manentibus, sarta tectaque 
manent iura funerum, quae ad Regulares le- 
gitime in suis ecclesiis pertineant, ibidem. 


Regulares quoad professionem. 


Regularis, qui validitatem suae professionis 
impugnet, audiri non potest, si elapsum fuerit 
quinquennium ad reclamandum utile, vel etiam 
si extra coenobium degat. pag. 412. 

Is, ut audiatur, beneficium extraordinarium 
restitutionis in integrum a S. Sede obtinere 
debet, quo ad impugnandam professionem 
habilis reddatur, ibidem. 

Hoc beneficium conceditur, si causis nulli- 


tatis professionis inspectis, appareat iniquam 
fuisse conditionem eius qui professus fuerit. ib, 

In eiusmodi tamen causis, quas 8. Sedes in 
prima instantia iudicandas sibi assumat, uno 
eodemque iudicio cognoscitur, tum de causis 
restitutionis in integrum , tum de validitate 
professionis, ibid. 

Professio, in suo initio nulla, non videtur 
posse convalescere per subsequentes actus emis— 
808, non solum intra quinquennium, sed etiam 
post quinquennium, ibid. 

Causa de nullitate professionis discussa, si 
dubium de eius nullitate adhuc supersit , 
idem dubium invocari potest inter causas ad 
obtinendam Apostolic. dispensationem, p. 413. 


Resolutiones SS. Congregationum. 


Resolutiones SS. Congregationum, quae 
doctrinalia principia non exprimant, non sunt 
abstracto modo intelligendae, sed eo modo 
intelligi debent, prout facti species eas intel- 
ligendas esse ostendat, pag. 656. 

Quare illi omnes facile errant, qui, in 
medium deductis verbis alicuius Resolutionis, 
eam student intelligere et applicare non habita 
ratione facti ad quod referatur, ibidem. 

Vid. PROCESSUS IN CAUSIS IUDICANDIS. 


Sponsalia. 


Obligatio sponsalium, quae consistunt in 
promissione ex una parte et in repromissione 
ex altera futuri matrimonii contrahendi, lu- 
culenter est probanda, pag. 81. 

Non quaelibet expressa promissio eiusmodi 
obligationem inducit, sed ea, quae ex firmo 
deliberatoque animo proficiscatur, pag. 82. 

Agitur enim de obligatione in re gravissi- 
ma, qua mulier et vir ad invicem ligantur 
ad perpetnum matrimoniale vinculum sibi in- 
iungendum, ibidem. 

Vir non tenetur datam fidem servare mu- 
lieri, quam virginem putans, neque virginem 
immo praegnantem deinde dignoscat, p. 354. 


Suspensio a divinis. 


Suspensio sive ab officio sive ab exercitio 
sacri ordinis, cum gravis sit poena honoremque 

graviter laedat, non debet infligi nisi raro et 
ob graviores letales culpas, pag. 21. 

Quare alia prudentiora media sunt adhi- 
benda a ludice antequam ad censurarum gla- 
dium deveniat, ibidem. , 

Causa suspensionis esse potest diuturna ne- 
gligentia Parochi in pueris rudibusque im- 
buendis in fidei rudimentis festis diebus ac in 
socordia in sacramentis administrandis, spre- 
tis paternis Episcopi admonitionibus, pag. 22. 

Monarchica facultas , infligendi suspensio- 
nem ex informata conscientia, summa discre- 
tione et in quibusdam tantum adiunctis. ab 
Episcopo est adhibenda, ibid. 


Templa quoad alienationem. 


Loca sacra cultui publico destinata extra 
hominum commercium sunt, pag. 169. 

Quare in legitima emptione venditione ali- 
cuius aedificii antea religiosi, cui adnexa con- 
iunctaque sit sacra aedes publico cultui de- 
stinata, non potest sacra aedes dici cum eius- 
dem aedificii pretioempta vendita, pag. 170. 

Neque utiliter dici potest, materialem stru- 
cturam esse pretio aestimabilem, ideoque sub 
hoc adspectu templa in commercio homi- 
num esse posse. Quod Deo auctoritate Ec- 
clesiae dicatum est, in profano commercio esse 
non potest , nisi eadem auctoritate Ecclesiae 
in profanum aedificium penitus convertatur, 
ibidem. 

Templa non paroecialia quae locis recon- 
ditis sistant, quaeque adeo fatiscant, ut neque 
restaurata diu consisterent, neque utilitati fi- 
deli populo essent, in profanos usus dummodo 
non sordidos converti iure possunt, pag. 189. 

Ideoque templa auctoritate episcopali, ita 
profana reddita, in hominum commercium ve- 
niunt, quum sacra esse desinant, pag. 189. 

Aequum autem est, ut loci materiaeque 
pretium seu emolumentum in utilitatem con- 
vertatur Beneficiorum , quae forte in ea exsti- 
terint, quaeque in aliam ecclesiam seu capel- 
lam transferenda sunt cum iisdem titulis, one- 
ribus, sacrisque pietatis christianae monumen- 
tis, pag. 190. 





Templa quoad reparationem. 


Onus reparandi paroeciale templum, quod 
redditus ad id sufficientes non habeat, primo 
in Parochum incumbit ex redditibus paroe- 
ciae, qui supersint, subtractis necessariis ad 
suam sustenfationem, pag. 664. 

In subsidium veniunt reliqui Beneficiarii, 
qui forte in eodem templo Beneficia possi- 
deant, ibidem. 

Horum omnium redditibus deficientibus, in 
subsidium veniunt Patroni si adsint, qui te- 
nentur aut templum instaurare et reficere, aut 
patronatus iuri nuncium mittere, ibidem. 

Denique, si omnia desint,venit populus, qui 
cogendus est per taxas proportione servata 
imponendas super bonis quae intra paroeciam 
possideat, ibidem, , 


Testamentum. 


Propositum et voluntas testatoris aliunde 
cognita, et in testamento aliquo modo non si- 
gnificata , potest quidem iuvare ad interpre- 
tandum id quod significatum sit, non autem 
ad constituendum quod aliquo modo in eo non 
fuerit significatum, pag. 92. 

Id habet locum non solum in testamentis 
ad profanas causas, sed etiam ad causas pias, 
etsi testamenta ad causas pias non alia exi- 
gunt solemnitates, praeter eas , quibus certo 
constare possit, talem fuisse ultimam volun- 
tatem, ibidem. 


Transactiones. 


Transactiones seu conventiones inter ec- 
clesias de iuribus . ecclesiasticis firmae haud 
sunt sine confirmatione Apostolica, pag. 420. 

Veteres transactiones a S. Sede forte non 
confirmatae, firmitatem acquirere possunt vi 
consuetudinis vel praescriptionis, ibidem. 

Non tamen Apostolica confirmatione , ut 
firmae maneant, indigent illae transactiones, 
quae non gravia respiciant ecclesiarum iura, 
quasque, necessitate vel ordine cogente, partes 
aeque ineant, accedente Episcopi auctoritate, 
ibidem. 














Transactio inter Clerum eiusdem ecclesiae 
inita ad controversias extinguendas et aucto- 
ritate S. Sedis confirmata, perpetua lex est 
eiusdem écclesiae Clero, pag. 397. 

Neque eadem transactio sine auctoritate 
Apostolica potest resolvi ex ea tantum causa, 
quod in eum casum postea inciderit a quo 
non fuisset incepta, ibidem. 

Convenit tamen, ut Auctoritate Apostolica 
transactio rescindatur, vel ad aequitatem re- 
ducatur , si lapsu temporis, mutatis rebus , 
gravosa nimis alicui evaserit, ibidem. 

Conventio rerum ecclesiasticarum rite per- 
acta non resolvitur, siin eum casum postea 
inciderit a quo incepta non fuisset, p. 486. 

Ea enim est natura iuridica transactionis, 
ut aequivaleat liti finitae et rei-iudicatae, quae 
pro veritate habetur: ideoque translato iurium 
dominio , quidquid postea contingat ( salvo 
gravi et patente errore), in damnum vel emo- 
lumentum vergit contrahentium, pag. 486. 


Vicarius foraneus. 


in potestate est Episcopi constituere Vi- 
carium Foraneum qui commissam auctoritatem 
episcopalem exerceat in populum eidem desi- 
gnatum, pag. 421. 





